Държавен вестник, бр. 94, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  94
спрямо банка, лицензирана в друга държава 
членка, която осъществява дейност чрез клон 
в Република България, БНБ отчита потенци­
алното въздействие на своите решения върху 
финансовата стабилност на тези държави 
членки, особено при извънредни ситуации, 
въз основа на наличната информация към 
съответния момент.“
§ 16. Създават се чл. 87а, 87б и 87в:
„Чл. 87а. (1) Българската народна банка 
може да поиска от консолидиращия надзорен 
орган, когато има такъв, или от компетентния 
орган от изпращащата държава, определен 
клон на банка, лицензирана в държава членка, 
чрез който осъществява дейност в Република 
България, да се смята за значим. В искане­
то се посочват причините за определяне на 
клона за значим, като изрично се отбелязва 
и следната информация:
1. дали пазарният дял на депозитите в 
съответния клон на банката надвишава 2 на 
сто в Република България;
2. възможното въздействие от спирането 
или прекратяването на дейността на банка­
та върху пазарната ликвидност, платежните 
системи и системите за клиринг и сетълмент 
в Република България, и
3. размерът и значението на съответния 
клон, като се взема предвид броят на клиен­
тите му спрямо банковата или финансовата 
система на Република България.
(2) Българската народна банка съвместно 
с компетентния орган от изпращащата дър­
жава и консолидиращия надзорен орган, ако 
има такъв, вземат решение за определяне на 
даден клон като значим в двумесечен срок 
от постъпване на искането. 
(3) Ако в срока по ал. 2 не бъде постигнато 
съвместно решение, БНБ взема самостоятел­
но решение в рамките на допълнителен срок 
от два месеца. Българската народна банка 
предоставя решението на консолидиращия 
надзорен орган и компетентния орган от 
изпращащата държава.
(4) Решенията по ал. 2 и 3 се мотивират, 
като в тях се посочват становищата на консо­
лидиращия надзорен орган и на компетентния 
орган от изпращащата държава. 
(5) Определянето на даден клон за значим 
не засяга правомощията и функциите на БНБ 
по този закон.
Чл. 87б. (1) Българската народна банка 
участва при вземането на решение относно 
искане от компетентен орган на приемаща 
държава за определяне на клон на банка за 
значим, когато:
1. банката е лицензирана в Република 
България, или 
2. Българската народна банка е консоли­
диращ надзорен орган спрямо тази банка.
(2) Решението по ал. 1 се взема в срок два 
месеца от получаване на искането.
(3) Когато не е постигнато съвместно 
решение по ал. 1 в двумесечен срок и ком­
петентният орган на приемащата държава е 
взел самостоятелно решение, то е задължи­
телно за БНБ.
(4) Българската народна банка предоставя 
на компетентния орган на приемащата държа­
ва, в която банка, лицензирана в Република 
България, извършва дейност чрез клон, опре­
делен като значим, информацията по чл. 95, 
ал. 3, т. 3 и 4 и сътрудничи с него съгласно 
чл. 92, ал. 1, т. 3.
(5) При възникване на извънредна ситуация 
в банка, лицензирана в Република България 
със значим клон, която потенциално застра­
шава финансовата стабилност в Република 
България или в приемащата държава членка, 
БНБ уведомява органите по чл. 64, ал. 1, т. 10 
и чл. 64, ал. 2.
(6) Определянето на даден клон за значим 
не засяга правомощията и функциите на БНБ 
по този закон.
Чл. 87в. (1) Когато чл. 92д не е приложим 
и БНБ упражнява надзор върху банка със 
значими клонове в други държави членки, 
БНБ създава и председателства надзорна 
колегия от компетентни органи от тези дър­
жави с цел улесняване на сътрудничеството 
по чл. 87 и чл. 87б, ал. 4 и 5. Надзорната 
колегия се създава и извършва дейността си 
въз основа на писмени правила, определени 
от БНБ след консултация със съответните 
компетентни органи. 
(2) Българската народна банка определя 
компетентните органи, които ще участват във 
всяко заседание или дейност на колегията, 
като отчита значението на тези органи за 
надзорната дейност, която ще бъде планирана 
или координирана, включително възможното 
въздействие върху финансовата стабилност в 
съответните държави членки съгласно чл. 79б, 
и задълженията по чл. 87б, ал. 4 и 5. 
(3) Българската народна банка предва­
рително предоставя на всички членове на 
надзорната колегия информацията относно 
организацията на заседанието, основните 
въпроси, които ще се обсъждат, и действията, 
които ще се разглеждат. Българската народна 
банка предоставя своевременно на всички 
членове на надзорната колегия и цялата ин­
формация относно взетите на тези заседания 
решения и предприетите мерки.
(4) Когато не е приложим чл. 92е и в Ре­
публика България е установен значим клон, 
БНБ участва в надзорна колегия, председа­
телствана от компетентния орган на изпра­
щащата държава.“
§ 17. В чл. 92 се правят следните изменения 
и допълнения:
1. Досегашният текст става ал. 1 и в нея:
а) точка 2 се изменя така: